[{"text_idx": "#000011", "text": "Vaarmetsa doktorito\u0308o\u0308 keskendub investorite ka\u0308itumise uurimisele, pakkudes selleks innovaatilisi la\u0308henemisi ja ta\u0308iendades eelnevat kirjandust uute vastustega. Doktorito\u0308o\u0308 aitab paremini mo\u0303ista investorite komplekssete otsusprotsesside tagamaid ning seela\u0308bi ka finantsturgude toimimist, sealhulgas finantsvarade hindade kujunemist."}, {"text_idx": "#000012", "text": "Haridus- ja teadusminister Jaak Aab ta\u0308nas konkursil osalenud autoreid ja juhendajaid ning tunnustas neid oluliste ja po\u0303nevate teemade uurimisele pu\u0308hendumise eest. \u201eTo\u0308o\u0308d na\u0308itavad selgelt, kuidas teadus aitab meid igapa\u0308evaselt u\u0308mbritseva olemust selgitada ning pakub uudseid lahendusi. Loodan, et preemia pa\u0308lvinud autoritest kujunevad teadlased, kelle to\u0308o\u0308 tulemused na\u0308itavad u\u0308hiskonnale teaduse ja innovatsiooni olulisust igau\u0308he elus,\u201c so\u0303nas Aab."}, {"text_idx": "#000014", "text": "Eesti Teaduste Akadeemia presidendi eripreemiad la\u0308ksid traditsiooniliselt lootustandvate sa\u0308hvatuste eest, elegantseima u\u0308lio\u0303pilasto\u0308o\u0308 eest ja ebatraditsioonilise u\u0308lio\u0303pilasto\u0308o\u0308 eest. Samuti anti va\u0308lja kaks Eesti Teaduste Akadeemia riigio\u0303iguse sihtkapitali eripreemiat. Kaks eripreemiat andis va\u0308lja ka Va\u0308lisministeerium va\u0308lispoliitika valdkonna parimatele ja Kapten Uno Lauri Merekultuuri Sihtasutus parimatele merendusteemalistele teadusto\u0308o\u0308dele. Sotsiaalministeerium andis sotsiaal- ja tervisevaldkonnas va\u0308lja viis ja Muinsuskaitseamet kultuuripa\u0308randi valdkonnas sel korral koguni seitse eripreemiat."}]